

מגפת קורונה מבלוני צלילה - למכלי חמצן לחולים צוותי שייטת 13 מצאו פתרון למצוקת האוכלוסייה הנעזרת במיכלי חמצן. קו הייצור המבצעי הוסב למערך דחיסת חמצן רפואי. קובי פינקלר ,

כחלק ממאמצי הסיוע הלאומי של צה"ל בהתמודדות עם נגיף הקורונה, יחידות צה"ל משקיעות מאמצים רבים במטרה לפתח פתרונות ישימים ומתקדמים כדי לסייע לאוכלוסייה האזרחית. לשייטת 13, הקומנדו הימי, ישנה מומחיות בצלילת חמצן ויכולת דחיסת חמצן בגז למיכלים עצמאית. בשבועות האחרונים פיתחו צוותי שייטת 13 פתרון למצוקת האוכלוסייה הנעזרת במיכלי חמצן. צוותי הפיתוח של היחידה הסבו את קו הייצור המבצעי למערך דחיסת חמצן רפואי לקו יצור העומד בסטנדרטים ובתקנים המקובלים, בשיתוף עם משרד הבריאות, ארגון ״יד שרה״ וארגונים נוספים. מלבד הפיתוח והאספקה השייטת מספקת מענה לוגיסטי ומסייעת בשינוע מיכלי חמצן על פי הצורך. בנוסף, באמצעות שיתוף ידע עם צבאות זרים נראה כי ניתן לקחת את המודל החדש שפיתחה השייטת שמתמודד עם הקושי בדחיסת החמצן והעומס בחלוקתו וליישמו בדרכים שונות במטרה לסייע במאמץ הסיוע למרחב האזרחי. הפיתוח הועבר בסרטון וחוברות הדרכה לצבאות זרים.



טוען....



צילום: דובר צה"ל



